id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms pl id nl id id pl id id id id id ms ms id ms ms ms id id id id id ms id id id id id ms id id id id ms ms ms id ms ms ms ms ms ms id id id ms id id id ms id ms ms ms ms en en en en en id id id id id en id id jv ms id id it es id id en id ms ms ms ms ms ms
Tanda Tanda Batu Karang Pada Lelaki Dan Perempuan, Semak Di Sini!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ada Beza Ke Tanda Batu Karang Pada Lelaki Dan Wanita? Jom Semak Simptom Di Sini!
Ditulis oleh Fatin Zahra Disemak pada 29/09/2021
Disemak secara perubatan oleh Dr. Joseph Tan
Batu karang merupakan sejenis penyakit yang boleh menyebabkan kesakitan yang melampau. Walau bagaimanapun, penyakit batu karang boleh dikesan melalui tanda-tanda tertentu. Namun, adakah tanda tanda batu karang pada lelaki dan juga perempuan sama?
Bagi menjawab persoalan ini, teruskan pembacaan anda di bawah.
Tanda penyakit batu karang
Sebenarnya, batu karang yang bersaiz sangat kecil jarang menimbulkan apa-apa simptom. Malah, ia boleh keluar sendiri daripada badan tanpa sebarang rasa sakit ketika anda membuang air kecil.
Penyakit batu karang boleh terjadi disebabkan beberapa perkara. Antaranya ialah tidak minum air dengan mencukupi, tidak bersenam, obesiti ataupun makan terlalu banyak gula dan garam.
Batu karang akan menjadi menyakitkan apabila ia menyebabkan iritasi ataupun halangan pada saluran urinari. Dalam sekelip mata, pesakit boleh alami rasa amat sakit.
Untuk makluman, baik lelaki atau perempuan, tanda sakit batu karang bagi kedua-dua jantina ini adalah sama. Namun, apakah simptom utama untuk mengenal pasti tanda tanda sakit batu karang untuk lelaki dan perempuan?
Di bawah, kami senaraikan 8 tanda penyakit batu karang yang anda perlu perhatikan.
Tanda tanda sakit batu karang pada lelaki dan perempuan
Ramai orang yang menghidap batu karang tidak mengetahui apa-apa mengenai penyakit mereka. Selalunya, penyakit batu karang tidak akan menunjukkan sebarang tanda hinggalah berlakunya komplikasi.
Walau bagaimanapun, ada juga pesakit yang mengalami beberapa tanda awal yang menandakan mereka menghidap penyakit batu karang. Sebagai contoh:
1. Sakit pada kawasan sisi, perut atau belakang badan
Sakit disebabkan batu karang turut dikenali dengan nama kolik renal.
Kesakitan yang disebabkan oleh kolik renal selalu disamakan dengan rasa sakit ketika melahirkan anak atau seperti tikaman pisau.
Selalunya, rasa sakit ini akan bermula pada kawasan sisi badan.
Ia berlaku disebabkan pergerakan batu karang pada saluran ureter yang sempit. Apabila berlakunya halangan, pesakit akan mula rasa sakit secara tiba-tiba.
Pesakit yang mengalami renal kolik perlulah ke hospital dengan kadar yang segera untuk mendapatkan rawatan.
2. Batu karang sebabkan rasa sakit ketika buang air kecil
Apabila batu karang tersebut menyebabkan halangan, anda akan mula rasa sakit ketika membuang air kecil.
Kadangkala, penyakit batu karang juga sukar untuk dibezakan dengan jangkitan saluran kencing disebabkan simptomnya yang hampir sama.
3. Perlu membuang air dengan segera
Satu lagi tanda penyakit batu karang adalah rasa terdesak untuk membuang air kecil. Bukan itu sahaja, pesakit batu karang juga perlu ke tandas berkali-kali dalam masa sehari untuk membuang air.
4. Darah dalam urin disebabkan batu karang
Hematuria atau darah di dalam air kencing merupakan simptom lazim penyakit batu karang. Tanda sakit batu karang ini mungkin mengelirukan bagi perempuan disebabkan menstruasi.
Namun, tidak kiralah apa jua jantina anda, darah dalam urin merupakan tanda penyakit yang serius. Darah ini boleh berwarna merah, merah jambu ataupun coklat.
Kadangkala, darah ini terlalu kecil untuk dilihat dengan mata kasar. Kondisi ini dikenali dengan nama hematuria mikroskopik.
5. Air kencing berbau busuk dan keruh
Air kencing yang normal tidak mempunyai sebarang bau yang busuk.
Walau bagaimanapun, jika air kencing anda mempunyai bau yang teruk dan berwarna keruh, itu mungkin tanda batu karang atau jangkitan pada saluran urinari.
6. Kencing sedikit disebabkan batu karang
Batu karang yang tersangkut pada saluran ureter boleh menghalang air kencing daripada keluar secara normal. Oleh sebab itu, pesakit batu karang hanya dapat membuang air dalam amaun yang sedikit setiap kali ke tandas.
Untuk pengetahuan anda, tidak boleh kencing langsung merupakan satu kecemasan. Jika anda menghidap masalah ini, pastikan anda bergerak ke hospital dengan kadar segera.
7. Sering muntah dan loya
Lazim untuk mereka yang menghidap batu karang mempunyai masalah loya dan muntah-muntah. Malah, simptom ini juga mungkin merupakan salah satu cara badan memberikan respons terhadap kesakitan yang anda alami.
8. Penyakit batu karang membuatkan anda demam
Kadangkala, jangkitan pada kawasan buah pinggang boleh menyebabkan anda demam. Demam boleh menjadi satu komplikasi yang serius jika ia berlaku bersama dengan masalah batu karang.
Oleh sebab itu, pastikan anda berjumpa doktor secepat mungkin jika mengalami simptom sakit perut dan juga demam.
Jangan abaikan tanda penyakit batu karang
Tidak kiralah anda lelaki ataupun perempuan, tanda tanda penyakit batu karang adalah sama untuk kedua-dua jantina.
Walaupun penyakit ini boleh berlaku kepada sesiapa sahaja, ia boleh dielakkan jika anda tahu langkah untuk mencegahnya.
Sebagai contoh, minum air yang mencukupi setiap hari untuk mengelakkan masalah batu karang.
Lebih baik jika anda boleh mengelakkan minuman berkarbonat dan yang mempunyai kandungan gula yang tinggi.
Selain itu, elakkan juga mengambil makanan yang masin. Semua ini boleh meningkatkan risiko anda untuk menghidap penyakit batu karang.
Hello Health Group tidak menawarkan nasihat perubatan, diagnosis atau rawatan.
American Family Physician. 2019. Kidney Stones: Treatment and Prevention. April 15. Accessed April 21, 2021. https://www.aafp.org/afp/2019/0415/p490.html.
Better Health Channel. n.d. Kidney stones. Accessed April 21, 2021. https://www.betterhealth.vic.gov.au/health/conditionsandtreatments/kidney-stones.
National Kidney Foundation. 2020. How common are kidney stones? June 7. Accessed April 21, 2021. https://www.kidney.org/atoz/content/kidneystones.
NHS. 2019. Prevention – Kidney Stones. April 30. Accessed April 21, 2021. https://www.nhs.uk/conditions/kidney-stones/prevention/.
Urology Care Foundation. n.d. What Are Kidney Stones. Accessed April 21, 2021. https://www.urologyhealth.org/urology-a-z/k/kidney-stones.
14 Punca & Faktor Risiko Penyakit Batu Karang, Sila Alert Dengan Penyebab Ini
Bukan Setakat Rasa Sakit Semasa Kencing, Ini 8 Tanda Anda Ada Batu Karang!
Ditulis oleh Fatin Zahra Disemak pada 29/09/2021
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.